Učenici 8.a!

Usmeno odgovorite na sljedeća pitanja:

Što je najvažnije u odnosu između dvoje ljudi koji se vole?

Što je, po vašemu mišljenju, potrebno da bi ljudi u braku bili sretni i da bi se brak održao?

Zašto se, prema vašim spoznajama, ljudi rastaju?

* danas ćemo se prisjetiti narodne književnosti čitajući baladu „Hasanaginica“

Radi lakšeg razumijevanja, pročitajte značenje manje poznatih riječi na str. 100. i 101. u čitanci.

* pažljivo nekoliko puta pročitajte narodnu baladu „Hasanaginica“ u čitanci na str. 100., 101. i 102.

Usmeno odgovorite na sljedeća pitanja:

Gdje se nalazi Hasanaga?

Tko ga je posjetio, a tko ne?

Što je očekivao Hasanaga?

Kojem dijelu fabule pripadaju ti događaji?

Pronađite najvažniji stih.

Kojim događajem počinje zaplet?

Što Hasanaga poručuje svojoj ženi Hasanaginici?

Kako ona prihvaća njegovu poruku?

Tko dolazi po nju?

Što odlučuje brat usprkos Hasanaginičinim željama?

Koji je događaj vrhunac fabule?

Što je Hasanaginici najteže od svega podnijeti?

Razmislite o sljedećem:

Zašto Hasanaginica bespogovorno sluša poruku svojega muža?

Je li joj se možda mogla suprotstaviti?

Zašto se željela ubiti?

Što vam to govori o njezinu odnosu s mužem?

Može li ona sama odlučivati o svojemu životu?

Zbog čega?

* u bilježnice zapišite plan ploče

Plan ploče:

**narodna:**

**„Hasanaginica“**

**Fabula:** uvod – Hasanaga leži ranjen

zaplet – Hasanaga poručuje ženi da ga ne čeka

- po Hasanaginicu dolazi brat, ali je ubrzo želi udati

vrhunac – Hasanaginica prolazi sa svatovima pokraj svojega doma

rasplet – Hasanaga osuđuje ženu, Hasanaginica umire

**Književna vrsta:** **balada** –

**Vrsta stiha:** **epski deseterac** -

* pronađite u Pojmovniku na kraju čitanke definiciju balade i epskog deseterca te ih prepišite u bilježnice

**Plan ploče ne trebate slati u privatnoj poruci na Yammer.**